லால்ஜி சிங்

லால்ஜி சிங் (Lalji Singh, பிறப்பு: 5 சூலை 1947) ஓர் இந்திய விலங்கியலாளர். இந்தியாவின் தலைசிறந்த டிஎன்ஏ கைரேகைத் தொழில்நுட்பத்தில் சிறந்து விளங்கியவர். இவர் "இந்திய டிஎன்ஏ கைரேகை தொழில்நுட்பத்தின் தந்தை" என்று அழைக்கப்படுகிறார். மேலும் இவர் மூலக்கூறு அடிப்படையில் பாலினம் திட்டமிடுதல், வனவிலங்கு பாதுகாப்பு ஆய்வுத்துறை மற்றும் பரிணாம வளர்ச்சி மற்றும் புலம்பெயர்வு மனிதர்கள் போன்ற பல துறைகளில் ஆய்வுகள் மேற்கொண்டுள்ளார்.

பணி 
இவர் பனாரஸ் இந்து பல்கலைக்கழகத்தில் 25 ஆவது துணைவேந்தராக பணியாற்றினார். பனாரஸ் இந்து பல்கலைக்கழகத்தில் உள்ள இந்திய தொழில்நுட்பக் கழகத்தின் ஆட்சிக்குழு தலைவராக ஆகஸ்ட் 2011 முதல் ஆகஸ்ட் 2014 வரையிலும், உயிரணு மற்றும் மூலக்கூறு உயிரியல் மையத்தின் (Centre for Cellular and Molecular Biology, CCMB) தலைவராக 1998 முதல் 2009 வரை பதவி வகித்தார். இவருடைய முனைவர் பட்ட ஆய்வு அறிக்கையானது “குரோமோசோமா” எனும் அறிவியல் ஆய்விதழில் வெளியிடப்பட்டது.

விருதுகள் 
இந்திய தேசிய அறிவியல் கழகத்தின் இளம் அறிவியலாளருக்கான விருது இவருக்கு 1974 ஆம் ஆண்டில் வழங்கப்பட்டது.
இந்திய அரசு 2004 ஆம் ஆண்டில், இந்திய அறிவியல் மற்றும் தொழில்நுட்ப துறையில் இவரது பங்களிப்பை அங்கீகரிக்கும் வகையில் பத்மசிறீ விருதை வழங்கி கௌரவித்தது.

மேற்கோள்கள் 

1947 பிறப்புகள்
வாழும் நபர்கள்
இந்திய விலங்கியலாளர்கள்
இந்திய அறிவியலாளர்கள்
பத்மசிறீ விருது பெற்ற அறிவியலாளர்கள்
உத்தரப் பிரதேச நபர்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
2017 இறப்புகள்
ஜவுன்பூர் மாவட்ட நபர்கள்